**UPUTSTVO ZA PACIJENTA**

▼ Ovaj lijek je predmet dodatnog praćenja/nadzora. Ovo će omogućiti da se nove bezbjedonosne

informacije o lijeku pribave u što kraćem vremenu. Možete pomoći prijavljivanjem bilo koje neželjene

reakcije koju ste možda iskusili, svom ljekaru ili farmaceutu.

**Rufixalo**

10 mg film tablete

*rivaroksaban*

*Prije upotrebe lijeka pažljivo pročitajte ovo uputstvo, jer sadrži informacije koje su važne za Vas.*

* Uputstvo sačuvajte. Možda ćete željeti ponovo da ga pročitate.
* Ako imate dodatnih pitanja, obratite se svom ljekaru ili farmaceutu.
* Ovaj lijek je propisan lično Vama i ne smijete ga dati drugome. Drugome ovaj lijek može da škodi, čak i ako ima znake bolesti slične Vašima.
* Ako bilo koje od neželjenih djelovanja postane ozbiljno, ili ako primijetite neželjena djelovanja koja ovdje nisu navedena, molimo Vas da obavijestite svog ljekara ili farmaceuta. Pogledajte dio 4.

**Uputstvo sadrži:**

1. Šta je lijek Rufixalo i za šta se koristi
2. Prije nego što počnete da uzimate lijek Rufixalo
3. Kako uzimati lijek Rufixalo
4. Moguća neželјena djelovanja
5. Kako čuvati lijek Rufixalo
6. Dodatne informacije
7. ŠTA JE LIJEK RUFIXALO I ZA ŠTA SE KORISTI

Lijek Rufixalo sadrži aktivnu supstancu rivaroksaban i koristi se kod odraslih osoba za:

- sprečavanje stvaranja krvnih ugrušaka u venama nakon operacije ugradnje vještačkog kuka ili

koljena. Vaš ljekar Vam je propisao ovaj lijek jer nakon operacije postoji povećan rizik od

stvaranja krvnih ugrušaka;

- liječenje krvnih ugrušaka u venama nogu (duboke venske tromboze) i u krvnim sudovima pluća (plućna embolija) i sprečavanje ponovnog javljanja krvnih ugrušaka u krvnim sudovima nogu i/ili pluća.

Lijek Rufixalo pripada grupi lijekova koji se zovu antitrombotički lijekovi. Djeluje tako što blokira faktor zgrušavanja (koagulacije) krvi (faktor Xa) i tako smanjuje sklonost krvi da formira krvne ugruške.

1. PRIJE NEGO ŠTO POČNETE DA UZIMATE LIJEK RUFIXALO

Lijek Rufixalo ne smijete uzimati:

- ukoliko ste alergični (preosjetljivi) na rivaroksaban ili na bilo koju od pomoćnih supstanci ovog lijeka (navedene u dijelu 6);

- ukoliko obilno krvarite;

- ukoliko imate oboljenje ili stanje nekog organa u tijelu koje povećava rizik od ozbiljnog krvarenja

(npr. čir na želucu, povreda mozga ili krvarenje u mozgu, nedavna hirurška intervencija na mozgu ili očima);

- ukoliko uzimate lijekove koji sprečavaju zgrušavanje krvi (na primjer varfarin, dabigatran, apiksaban ili heparin), osim kod promjene antikoagulantnog liječenja ili kod primanja heparina kroz venski ili arterijski put da bi se održao otvorenim;

- ukoliko imate oboljenje jetre koje povećava rizik od krvarenja;

- ukoliko ste trudni ili dojite.

Nemojte uzimati lijek Rufixalo i obavijestite Vašeg ljekara ukoliko se bilo šta od navedenog odnosi na Vas.

**Upozorenja i mjere opreza**

Razgovarajte sa svojim ljekarom ili farmaceutom prije nego što uzmete lijek Rufixalo.

**Kada uzimate lijek Rufixalo, posebno vodite računa:**

* ukoliko imate povećan rizik od krvarenja što bi mogao biti slučaj u situacijama poput:

- umjerenog ili teškog oboljenja bubrega, jer funkcija Vaših bubrega može uticati na količinu lijeka koja djeluje u Vašem tijelu;

- ukoliko uzimate druge lijekove koji sprečavaju zgrušavanje krvi (na primjer varfarin, dabigatran, apiksaban ili heparin), kada mijenjate antikoagulntno liječenje ili dok primate heparin kroz venski ili arterijski put da bi se održao otvorenim (pogledati dio „Drugi lijekovi i lijek Rufixalo“);

- poremećaja krvarenja;

- veoma visokog krvnog pritiska koji nije pod kontrolom lijekovima;

- oboljenja želuca ili crijeva koja mogu da izazovu krvarenje, npr. zapaljenje crijeva ili želuca ili zapaljenje ezofagusa (jednjaka) npr. usljed gastroezofagusne refluksne bolesti (bolest kod koje se želudačna kiselina vraća nazad u jednjak);

- problema sa krvnim sudovima na očnom dnu (retinopatija);

- oboljenja pluća pri kojem su bronhije proširene i ispunjene gnojem (bronhiektazija) ili prethodnog krvarenja iz pluća;

* ukoliko imate vještački srčani zalistak;
* ukoliko znate da imate bolest koja se naziva antifosfolipidni sindrom (poremećaj imunog sistema koji uzrokuje povećani rizik za nastanak krvnih ugrušaka), obavijestite o tome Vašeg ljekara koji će odlučiti postoji li potreba za promjenom terapije;
* ukoliko Vaš ljekar utvrdi da imate nestabilan krvni pritisak ili ako planira drugi način liječenja ili hiruršku proceduru kako bi Vam odstranili krvni ugrušak iz pluća.

**Ukoliko se bilo šta od navedenog odnosi na Vas, obavijestite Vašeg ljekara** prije nego što uzmete lijek Rufixalo. Vaš ljekar će odlučiti da li treba da se liječite lijekom Rufixalo i da li treba da budete pod posebnim nadzorom.

**Ukoliko treba da se podvrgnete hirurškoj intervenciji:**

- Veoma je važno da lijek Rufixalo, prije i poslije operacije, uzmete u tačno određeno vrijeme koje je odredio Vaš ljekar.

- Ukoliko operacija kojoj se podvrgavate uključuje uvođenje katetera ili primjenu injekcije u Vaš

kičmeni stub (npr. za epiduralnu ili spinalnu anesteziju ili za smanjenje bola):

* vrlo je važno da lijek Rufixalo uzmete tačno u ono vrijeme koje Vam je rekao Vaš ljekar;
* odmah obavijestite Vašeg ljekara, ukoliko osjetite utrnulost ili slabost u nogama ili probleme

sa crijevima ili mokraćnom bešikom po prestanku anestezije, jer je tada neophodno preduzeti hitne

mjere.

**Djeca i adolescenti**

Lijek Rufixalo, 10 mg, tablete se **ne preporučuje osobama mlađim od 18 godina**. Nema dovoljno podataka o njegovoj upotrebi kod djece i adolescenata.

**Drugi lijekovi i lijek Rufixalo**

Obavijestite Vašeg ljekara ili farmaceuta ukoliko uzimate, donedavno ste uzimali ili ćete možda uzimati bilo koje druge lijekove, uključujući i lijekove koji se dobijaju bez ljekarskog recepta.

**Ukoliko uzimate:**

- neke lijekove za gljivične infekcije (npr. flukonazol, itrakonazol, vorikonazol, posakonazol), osim ako se oni nanose na kožu;

- tablete ketokonazola (primjenjuju se za liječenje *Cushing-*ovog sindroma – kada tijelo stvara previše

kortizola);

- neke lijekove za liječenje bakterijskih infekcija (npr. klaritromicin, eritromicin);

- neke antivirusne lijekove za HIV/AIDS (npr. ritonavir);

- druge lijekove koji smanjuju zgrušavanje krvi (npr. enoksaparin, klopidogrel ili antagoniste vitamina K poput varfarina i acenokumarola);

- lijekove za liječenje zapaljenja ili bolova (npr. naproksen ili acetilsalicilna kiselina);

- dronedaron, lijek za liječenje poremećaja srčanog ritma;

- neke lijekove za liječenje depresije (selektivni inhibitori ponovnog preuzimanja serotonina (SSRI) i selektivni inhibitori ponovnog preuzimanja serotonina i norepinefrina (SNRI)).

**Ukoliko se bilo šta od prethodno navedenog odnosi na Vas, obavijestite Vašeg** **ljekara** prije nego što uzmete lijek Rufixalo, pošto efekat lijeka može biti pojačan. Vaš ljekar će odlučiti da li treba da se liječite ovim lijekom i da li treba da budete pod posebnim nadzorom.

Ako Vaš ljekar misli da kod Vas postoji povećan rizik za pojavu čireva na želucu ili crijevima, može Vam takođe propisati terapiju za sprečavanje nastajanja čira.

**Ukoliko uzimate:**

- neke lijekove za liječenje epilepsije (fenitoin, karbamazepin, fenobarbiton);

- kantarion (*Hypericum perforatum*), biljni proizvod za liječenje depresije;

- rifampicin, antibiotik.

**Ukoliko se bilo šta od navedenog odnosi na Vas, obavijestite Vašeg ljekara** prije nego što uzmete lijek Rufixalo, pošto efekat lijeka može biti smanjen. Vaš ljekar će odlučiti da li treba da se liječite lijekom Rufixalo i da li treba da budete pod posebnim nadzorom.

**Trudnoća i dojenje**

Nemojte uzimati lijek Rufixalo ako ste trudni ili dojite. Ukoliko postoji mogućnost da zatrudnite, koristite pouzdane mjere kontracepcije dok uzimate lijek Rufixalo. Ukoliko zatrudnite dok uzimate ovaj lijek, odmah obavijestite o tome Vašeg ljekara, koji će odlučiti kako treba da se dalje liječite.

**Upravljanje vozilima i rukovanje mašinama**

Lijek Rufixalo može izazvati vrtoglavicu (često neželjeno djelovanje) ili nesvjesticu (povremeno neželjeno djelovanje) (pogledati dio 4 „Moguća neželjena djelovanja“). Nemojte voziti, upravljati biciklom niti rukovati bilo kakvim alatima ili mašinama ukoliko se kod Vas jave ovi simptomi.

**Lijek Rufixalo sadrži laktozu**

Ako Vam je ljekar rekao da imate bolest nepodnošenja nekih šećera, prije nego što počnete uzimati ovaj lijek posavjetujte se sa svojim ljekarom.

1. KAKO UZIMATI LIJEK RUFIXALO

Uvijek uzimajte ovaj lijek onako kako Vas je uputio ljekar. Ukoliko niste sigurni kako, posavjetujte se sa ljekarom ili farmaceutom.

Koliko uzeti lijek Rufixalo

* Za sprečavanje stvaranja krvnih ugrušaka u venama nakon operacije ugradnje vještačkog kuka ili koljena

Preporučena doza je jedna tableta lijeka Rufixalo od 10 mg jednom dnevno.

* Za liječenje krvnih ugrušaka u venama nogu i krvnih ugrušaka u krvnim sudovima pluća i sprečavanje da se krvni ugrušci ponovo jave

Poslije najmanje 6 mjeseci liječenja krvnih ugrušaka, preporučena doza je ili jedna tableta od 10 mg

jednom dnevno ili jedna tableta od 20 mg jednom dnevno. Vaš ljekar Vam je propisao lijek

Rufixalo od 10 mg jednom dnevno.

Progutajte tabletu, najbolje sa vodom.

Lijek Rufixalo se može uzimati uz obrok ili nezavisno od njega.

Ako imate poteškoća sa gutanjem cijele tablete, razgovarajte sa Vašim ljekarom o drugim načinima

uzimanja lijeka Rufixalo. Tableta se može usitniti i pomješati sa vodom ili kašom od jabuke neposredno prije nego što je uzmete.

Ako je potrebno, Vaš ljekar Vam može dati i usitnjenu tabletu lijeka Rufixalo kroz želudačnu sondu.

Kada se uzima lijek Rufixalo

Uzimajte tabletu svakog dana dok Vam ljekar ne kaže da prestanete.

Pokušajte da uzimate tabletu u isto vrijeme svakog dana da biste lakše zapamtili.

Vaš ljekar će odlučiti koliko dugo će trajati liječenje.

Za sprečavanje stvaranja krvnih ugrušaka u venama nakon operacije ugradnje vještačkog kuka ili

koljena: prvu tabletu uzmite 6 - 10 sati nakon operacije.

Ako ste imali veću operaciju kuka, najverovatnije je da ćete uzimati tablete 5 nedelja.

Ako ste imali veću operaciju koljena, najverovatnije je da ćete uzimati tablete 2 nedelje.

Ako ste uzeli više lijeka Rufixalo nego što treba

Obavijestite odmah Vašeg ljekara ukoliko ste uzeli previše tableta lijeka Rufixalo. Uzimanje previše lijeka Rufixalo povećava rizik od krvarenja.

Ako ste zaboravili da uzmete lijek Rufixalo

Ako ste propustili dozu lijeka, uzmite je čim se sjetite. Sljedeću tabletu uzmite sljedećeg dana, a zatim nastavite da uzimate tabletu jednom dnevno kao i obično.

Ne uzimajte duplu dozu da biste nadoknadili propuštenu dozu.

Ako naglo prestanete da uzimate lijek Rufixalo

Nemojte prestati da uzimate lijek Rufixalo, a da se prije toga ne konsultujete sa ljekarom, jer lijek Rufixalo sprečava razvoj ozbiljnog poremećaja.

Ako imate dodatnih pitanja o upotrebi ovog lijeka, obratite se svom ljekaru ili farmaceutu.

1. MOGUĆA NEŽELЈENA DJELOVANJA

Kao i svi lijekovi, ovaj lijek može da prouzrokuje neželjena djelovanja, iako ona ne moraju da se jave kod svih pacijenata koji uzimaju ovaj lijek.

Kao i drugi slični lijekovi koji se koriste da smanje formiranje krvnih ugrušaka, lijek Rufixalo može izazvati krvarenja koja mogu biti ugrožavajuća po život. Pretjerano krvarenje može dovesti do naglog sniženja krvnog pritiska (šoka). U nekim slučajevima, ova krvarenja ne moraju biti očigledna.

**Odmah obavijestite svog ljekara ako Vam se javi neko od sljedećih neželjenih djelovanja:**

**Znaci krvarenja:**

**-** krvarenje u mozgu ili unutar lobanje (simptomi mogu biti glavobolja, slabost jedne strane tijela, povraćanje, napadi, smanjen nivo svijesti i ukočenost vrata. Opasno medicinska stanje. Odmah potražite ljekarsku pomoć!);

- dugotrajno ili obilno krvarenje;

- neuobičajena slabost, zamor, bljedilo, vrtoglavica, glavobolja, pojava otoka iz neobjašnjivog razloga, nedostatak vazduha, bol u grudima ili angina pektoris.

Vaš ljekar može odlučiti da budete pod posebnim nadzorom ili da promjeni Vašu terapiju.

**Znaci teške kožne reakcije:**

- intenzivan kožni osip koji se širi, plikovi ili oštećenja sluzokože, npr. u ustima ili očima (*Steven Johnson*–ov sindrom/toksična epidermalna nekroliza);

- reakcija na lijek u vidu osipa na koži, povišene tjelesne temperature, zapaljenja unutrašnjih organa,

poremećaja na nivou krvi i sistemske bolesti (DRESS sindrom).

Ova neželjena djelovanja prema učestalosti pripadaju u grupi veoma rijetkih neželjenih djelovanja (mogu da se jave kod najviše 1 na 10000 pacijenata koji uzimaju lijek).

**Znaci teške alergijske reakcije**:

- oticanje lica, usana, usta, jezika ili grla; otežano gutanje; koprivnjača i otežano disanje; nagli pad

krvnog pritiska.

Ozbiljne alergijske reakcije prema učestalosti pripadaju grupi veoma rijetkih neželjenih djelovanja (anafilaktičke reakcije, uključujući anafilaktički šok; mogu da se jave kod najviše 1 na 10000 pacijenata koji uzimaju lijek) i povremenih neželjenih djelovanja (angioedem i alergijski edem; mogu da se jave kod najviše 1 na 100 pacijenata koji uzimaju lijek).

**Spisak mogućih neželjenih djelovanja:**

**Česta neželjena djelovanja** (mogu da se jave kod najviše 1 na 10 pacijenata koji uzimaju lijek):

- smanjenje broja crvenih krvnih zrnaca što može dovesti do bljedila kože i izazvati slabost ili nedostatak vazduha;

- krvarenje u želucu ili crijevima, urogenitalno krvarenje (uključujući krv u mokraći i obilno menstrualno krvarenje), krvarenje iz nosa, krvarenje iz desni;

- krvarenje u oku (uključujući krvarenje u beonjačama);

- krvarenje u tkiva ili tjelesne šupljine (krvni podlivi, modrice);

- iskašljavanje krvi;

- krvarenje iz kože ili potkožno krvarenje;

- krvarenje nakon operacije;

- curenje krvi ili tečnosti iz hiruške rane;

- oticanje ekstremiteta;

- bol u ekstremitetima;

- oštećenje funkcije bubrega (može se utvrditi na osnovu laboratorijskih ispitivanja koje uradi Vaš ljekar);

- povišena tjelesna temperatura;

- bol u stomaku, slabo varenje, mučnina ili povraćanje, otežano pražnjenje creva, dijareja;

- nizak krvni pritisak (simptomi mogu biti vrtoglavica ili nesvjestica prilikom ustajanja);

- osećaj opšteg gubitka snage i energije (slabost, umor), glavobolja, vrtoglavica,

- osip, svrab kože;

- laboratorijske analize krvi mogu pokazati porast vrijednosti nekih enzima jetre.

**Povremena neželjena djelovanja** (mogu da se jave kod najviše 1 na 100 pacijenata koji uzimaju lijek):

- krvarenje u mozgu ili unutar lobanje (pogledajte prethodno navedeno, znaci krvarenja);

- krvarenje u zglobu koje izaziva bol i otok;

- trombocitopenija (smanjen broj trombocita, ćelija koje pomažu u zgrušavanju krvi);

- alergijske reakcije, uključujući alergijske reakcije na koži;

- poremećaj funkcije jetre (može se vidjeti u nalazima laboratorijskih ispitivanja koje uradi Vaš ljekar);

- laboratorijske analize krvi mogu pokazati povećanje vrijednosti bilirubina, nekih pankreasnih enzima ili enzima jetre, ili broja trombocita;

- nesvjestica;

- opšte loše stanje;

- ubrzan rad srca;

- suva usta;

- koprivnjača.

**Rijetka neželjena djelovanja** (mogu da se jave kod najviše 1 na 1000 pacijenata koji uzimaju lijek):

- krvarenje u mišiću;

- holestaza (smanjen protok žuči), hepatitis uključujući hepatocelularne povrede (zapaljenje jetre

uključujući oštećenje jetre);

- žuta prebojenost kože i beonjača (žutica);

- lokalizovan otok;

- nakupljanje krvi (hematom) u preponi kao komplikacija kod intervencije na srcu kada se kateter

postavlja u arteriju noge radi tretiranja suženih srčanih arterija (pseudoaneurizma).

**Nepoznata učestalost** (ne može se procijeniti na osnovu dostupnih podataka):

- slabost bubrega nakon teškog krvarenja;

- povećan pritisak unutar mišića nogu ili ruku nakon krvarenja, što dovodi do bola, otoka,

 izmjenjenog osećaja, utrnulosti ili paralize (kompartment sindrom nakon krvarenja).

Prijavljivanje sumnje na neželjena dejstva lijeka

U slučaju bilo kakvih neželjenih reakcija nakon primjene lijeka, potrebno je obavijestiti Vašeg ljekara ili farmaceuta. Ovo podrazumjeva sve moguće neželjene reakcije koje nisu navedene u ovom uputstvu za pacijenta, kao i one koje jesu.

5. KAKO ČUVATI LIJEK RUFIXALO

Lijek čuvati izvan dohvata i pogleda djece.

Ne smijete koristiti lijek Rufixalo poslije isteka roka upotrebe naznačenog na kutiji nakon „Rok trajanja do:”. Datum isteka roka upotrebe se odnosi na posljednji dan navedenog meseca.

Lijek treba čuvati na temperaturi do 30⁰.Neiskorišteni lijek ne treba odlagati u kućni otpad ili ga bacati u otpadne vode. Potrebno je pitati farmaceuta za najbolji način odlaganja neutrošenog lijeka, jer se na taj način čuva okolina.

6. DODATNE INFORMACIJE

Šta sadrži lijek Rufixalo

* Aktivna supstanca je rivaroksaban.

Jedna film tableta sadrži 10 mg rivaroksabana.

* Pomoćne supstance su:

*Jezgro tablete:* natrijum-laurilsulfat; laktoza; poloksamer 188; celuloza, mikrokristalna; kroskarmeloza-natrijum; magnezijum-stearat; silicijum-dioksid, koloidni, bezvodni.

*Film obloga tablete:* hipromeloza ; titan-dioksid (E171); makrogol 3350; gvožđe(III)-oksid, crveni (E172).

**Kako izgleda lijek Rufixalo i sadržaj pakovanja**

Rufixalo 10 mg film tablete su svijetlo crvene, okrugle bikonveksne tablete, sa utisnutom oznakom „10“ na jednoj strani i bez oznaka na drugoj strani.

Unutrašnje pakovanje lijeka je Al-PVC/PE/PVdC blister koji sadrži 10 film tableta.

Spoljašnje pakovanje je složiva kartonska kutija koja sadrži 1 blister (ukupno 10 film tableta) ili 3 blistera (ukupno 30 film tableta) i Uputstvo za pacijenta.

**Režim izdavanja lijeka:**

Lijek se izdaje uz ljekarski recept

**Proizvođač**

ALKALOID AD Skopje

Bul. Aleksandar Makedonski br. 12

1000 Skopje, Republika Severna Makedonija

**Proizvođač gotovog lijeka**

ALKALOID AD Skopje

Bul. Aleksandar Makedonski br. 12

1000 Skopje, Republika Severna Makedonija

**Nositelj dozvole za stavljanje gotovog lijeka u promet**

ALKALOID d.o.o. Sarajevo

Isevića sokak 6, Sarajevo

Bosna i Hercegovina

.

**Broj i datum rješenja**

**Broj i datum rješenja**

Rufixalo 10 mg film tablete, 10 film tableta: 04-07.3-1-4730/21 od 08.12.2022.

Rufixalo 10 mg film tablete, 30 film tableta: 04-07.3-1-4731/21 od 08.12.2022.

**Datum revizije uputstva**

Decembar, 2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kartica upozorenja za pacijenta**

Rufixalo 10 mg film tablete

♦ Ovaj dio uputstva za pacijente uvijek držite kod sebe

♦ Pokažite ovu karticu svakom ljekaru ili stomatologu prije liječenja

**Ja sam na antikoagulacijskoj terapiji sa lijekom Rufixalo (rivaroxaban)**

Ime:

Adresa:

Datum rođenja:

Težina:

Drugi lijekovi/ bolesti:

**U hitnom slučaju molim Vas obavijestite:**

Ime ljekara:

Broj tefelona ljekara:

Faksimil ljekara:

**Molim Vas da takođe obavijestite:**

Ime:

Broj:

Srodstvo:

**Informacije za zdravstvene radnike:**

♦ Vrijednosti INR ne bi trebalo da se koriste jer nisu pouzdana mjera antikoagulacione aktivnosti lijeka Rufixalo.

**Šta trebam znati o lijeku Rufixalo?**

♦ Lijek Rufixalo razrjeđuje krv i tako štiti od stvaranja opasnih krvnih ugrušaka.

♦ Lijek Rufixalo morate uzimati tačno onako kako Vam je propisao Vaš ljekar. Da biste osigurali optimalnu zaštitu od stvaranja krvnih ugrušaka, nikad nemojte propustiti dozu lijeka.

♦ Ne smijete prestati koristiti lijek Rufixalo bez prethodnog savjetovanja sa ljekarom jer se tako može povećati rizik od stvaranja krvnih ugrušaka.

♦ Obavijestite svog ljekara o bilo koje druge lijekove koje trenutno uzimate, nedavno ste ih uzimali ili namjeravate početi uzimati, prije nego što počnete da uzimate lijek Rufixalo.

♦ Obavijestite svog ljekara da uzimate lijek Rufixalo prije bilo kakve hirurške intervencije ili invazivnog postupka.

**Kada trebam potražiti savjet ljekara?**

Prilikom uzimanja antikoagulacijskih lijekova kao što je lijek Rufixalo, važno je biti svjestan mogućih neželjenih djelovanja. Krvarenje je najčešće neželjeno djelovanje. Nemojte započinjati sa uzimanjem lijeka Rufixalo bez prethodnog dogovora sa ljekarom ako znate da kod Vas postoji rizik od pojave krvarenja. Odmah obavijestite ljekara ako imate bilo koje znake ili simptome krvarenja kao što su:

♦ bol

♦ otok ili nelagodnost

♦ glavobolja, vrtoglavica ili slabost

♦ neuobičajeno stvaranje modrica, krvarenje iz nosa, krvarenje desni, posekotine kojima je potrebno dugo vremena da prestanu da krvare

♦ menstrualno ili vaginalno krvarenje obilnije nego uobičajeno

♦ krv u mokraći koja može biti ružičasta ili smeđa, crvenu ili crnu stolicu

♦ iskašljavanje krvi ili povraćanje krvi ili sadržaja nalik talogu crne kafe

**Kako da koristim lijek Rufixalo?**

♦ Kako bi se osigurala optimalna zaštita, Rufixalo 10 mg film tablete se mogu uzimati sa hranom ili bez nje.